CELEX: 32010D0364
Language: sk
Date: 2010-06-24 00:00:00
Title: 2010/364/: Rozhodnutie Rady z  24. júna 2010 o uzavretí Dohody medzi Európskym spoločenstvom a Radou ministrov Albánskej republiky o určitých aspektoch leteckých služieb

1.7.2010   
            
            
               SK
            
            
               Úradný vestník Európskej únie
            
            
               L 166/16
            
         ROZHODNUTIE RADY
   z 24. júna 2010
   o uzavretí Dohody medzi Európskym spoločenstvom a Radou ministrov Albánskej republiky o určitých aspektoch leteckých služieb
   (2010/364/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2, v spojení s článkom 218 ods. 6 písm. a) a článkom 218 ods. 8 prvým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:
   
               (1)
            
            
               Rada 5. júna 2003 oprávnila Komisiu začať rokovania s tretími krajinami o nahradení určitých ustanovení v platných bilaterálnych dohodách dohodou Spoločenstva.
            
         
               (2)
            
            
               Komisia v mene Spoločenstva dojednala dohodu s Albánskou republikou o určitých aspektoch leteckých služieb (ďalej len „dohoda“) v súlade s mechanizmami a smernicami podľa prílohy k rozhodnutiu Rady, ktorým sa Komisia oprávňuje na začatie rokovaní s tretími krajinami o nahradení určitých ustanovení v platných bilaterálnych dohodách dohodou Spoločenstva.
            
         
               (3)
            
            
               Dohoda bola podpísaná v mene Spoločenstva 5. mája 2006 s výhradou jej možného neskoršieho uzavretia v súlade s rozhodnutím Rady 2006/716/ES (1).
            
         
               (4)
            
            
               V dôsledku nadobudnutia platnosti Lisabonskej zmluvy 1. decembra 2009 by mala Európska únia urobiť oznámenie Albánskej republike o tom, že Európska únia nahradila Európske spoločenstvo a stala sa jeho právnym nástupcom.
            
         
               (5)
            
            
               Dohoda by sa mala schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie (2) schvaľuje Dohoda medzi Európskym spoločenstvom a Radou ministrov Albánskej republiky o určitých aspektoch leteckých služieb.
   Článok 2
   Týmto sa predseda Rady poveruje určiť osobu splnomocnenú urobiť oznámenie podľa článku 8 ods. 1 dohody a urobiť toto oznámenie:
   
      „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky práva a preberá všetky povinnosti Európskeho spoločenstva. Odkazy na ‚Európske spoločenstvo‘ alebo ‚Spoločenstvo‘ v texte dohody preto v prípade potreby znejú ako odkazy na ‚Európsku úniu‘.“
   
   
      V Luxemburgu 24. júna 2010
      
         
            Za Radu
         
         
            predseda
         
         J. BLANCO LÓPEZ
      
   
   
      (1)  Ú. v. EÚ L 294, 25.10.2006, s. 51.
   
      (2)  Dohoda medzi Európskym spoločenstvom a Radou ministrov Albánskej republiky o určitých aspektoch leteckých služieb je uverejnená v Ú. v. EÚ L 294, 25.10.2006, s. 52, spolu s rozhodnutím o podpise.